hotchpotch/miracl-hf-unified huggingface dataset:
ชัยลดล โชควัฒนา
ชัยลดล โชควัฒนา หรือ มั้งค์ นักแสดง พิธีกร และ นักกอล์ฟอาชีพ ชาวไทย เกิดเมื่อวันที่ 12 สิงหาคม 2521 เป็นบุตรชายคนที่ 2 ของ นายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) และนางลัดดา โชควัฒนา มีพี่สาว 1 คน คือ ชัยลดา ตันติเวชกุล
มั้งค์ เป็นเจนเนอเรชั่นที่ 3 ของตระกูล “โชควัฒนา” ช่วยดูแลธุรกิจในเครือของ บริษัท สหพัฒนพิบูล จำกัด (มหาชน) ดูแลในส่วนของภาพลักษณ์องค์กรตำแหน่ง Corpoorate Identity Adviser
เริ่มโลดแล่นในเส้นทางสายบันเทิงเมื่ออายุ 21 ปี จากนั้นผันตัวมาเป็นนักกอล์ฟอาชีพเมื่ออายุ 27 ปี และปัจจุบันหันมาทำธุรกิจส่วนตัว ภายใต้ชื่อ บริษัท มั้งค์ โปรดักชั่น จำกัด
ชัยลดล โชควัฒนา หรือ มั้ง นักแสดง พิธีกร และ นักกอล์ฟอาชีพ ชาวไทย เกิดเมื่อวันที่ 12 สิงหาคม 2521 เป็นบุตรชายคนที่ 2 ของ นายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) และนางลัดดา โชควัฒนา มีพี่สาว 1 คน คือ ชัยลดา ตันติเวชกุล
มั้งค์ เป็นเจนเนอเรชั่นที่ 3 ของตระกูล “โชควัฒนา” ช่วยดูแลธุรกิจในเครือของ บริษัท สหพัฒนพิบูล จำกัด (มหาชน) ดูแลในส่วนของภาพลักษณ์องค์กรตำแหน่ง Corpoorate Identity Adviser
 The High Profile เบื้องหลังความสำเร็จ เป็นรายการโทรทัศน์ ประเภท ทอล์คโชว์ ดำเนินรายการโดย มั้งค์ ชัยลดล โชควัฒนา , โอปอล์ ปาณิสรา พิมพ์ปรุ , เพชรจ้า วิเชียร กุศลมโนมัย 
ออกอากาศครั้งแรกเมื่อ วันอาทิตย์ที่ 6 มกราคม พ.ศ. 2556 ปัจจุบันออกอากาศทุกคืนวันอังคาร เวลา 00.00-00.30 ทางสถานีโทรทัศน์โมเดิร์นไนน์ ผลิตรายการโดยบริษัท มั้งค์ โปรดักชั่น จำกัด
แบด 25
แบด 25 () เป็นอัลบั้มรุ่นใหม่ที่ฉลองครบรอบ 25 ปี ของสตูดิโอส์อัลบั้มที่ 7 ของไมเคิล แจ็กสัน "Bad" เป็นอัลบั้มที่สองโดยแจ็กสันที่วางจำหน่ายใหม่ในฉลองครบรอบ 25 ปี (ครั้งแรกใน "Thriller 25") ในงานแถลงข่าวโดย Michael Jackson Company LLC ในวันที่ 3 พฤษภาคม ค.ศ. 2012 ซึ่งขายระหว่าง 30-45 ล้านชุดทั่วโลก วางจำหน่ายใหม่เมื่อวันที่ 18 กันยายน ค.ศ. 2012
วอลเลย์บอลหญิงในโอลิมปิกฤดูร้อน 1996
วอลเลย์บอลหญิงในโอลิมปิกฤดูร้อน 1996 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 9 นับตั้งแต่ปี ค.ศ. 1964 จัดการแข่งขันระหว่างวันที่ 20 กรกฎาคม ถึง 3 สิงหาคม 1996 ที่สเตทแมน โคลิเซียม ภายในมหาวิทยาลัยจอร์เจีย และ โอมนิ โคลิเซียม โดยวอลเลย์บอลหญิงทีมชาติคิวบา สามารถคว้าเหรียญทองไปครองได้เป็นสมัยที่ 2
อาร์เอ็มเอส ควีนแมรี 2
อาร์เอ็มเอส ควีนแมรี 2 () เป็นเรือสำราญหลวง ของบริษัทคูนาร์ดไลน์ซึ่งเป็นบริษัทเดินเรือของสหราชอาณาจักร ซึ่งเคยเป็นเรือสำราญ ที่มีขนาดใหญ่ที่สุดในโลก เมื่อ ปี พ.ศ. 2547 ถึง พ.ศ. 2549
เรือลำนี้มีระวางขับน้ำ 148,528 ตัน มิติเรือกว้าง 161 ฟุต สูง 236.2 ฟุต. และยาว 1,132 ฟุต ตัวเรือแบ่งออกเป็น 13 ชั้น ความเร็ว 30 นอต บรรทุกผู้โดยสาร 2,620 คน ลูกเรือ 1,253 คน
วันที่ 4 กรกฎาคม พ.ศ. 2546 เรือลำนี้ออกเดินทางจากอู่ต่อเรือแซ็ง-นาแซร์ ในฝรั่งเศสสู่ท่าเรือใน เซาแธมป์ตัน วันที่ 12 มกราคม พ.ศ. 2547 เรือลำนี้ออกเดินทางครั้งแรก เพื่อให้บริการในเส้นทางบริเวณจาก เซาแธมป์ตันไปนิวยอร์ก และยังคงใช้ เส้นทางนี้เรื่อยๆ ในปัจจุบัน
อักษรอาหรับสำหรับภาษาตุรกีออตโตมัน
อักษรอาหรับสำหรับภาษาตุรกีออตโตมัน (ภาษาตุรกีออตโตมัน: الفبا "elifbâ") เป็นรูปแบบของ อักษรอาหรับ ที่เพิ่มอักษรบางตัวจาก อักษรเปอร์เซีย ใช้เขียนภาษาตุรกีออตโตมัน  ในสมัยจักรวรรดิออตโตมัน และในช่วงแรกๆของสาธารณรัฐตุรกี จนถึง พ.ศ. 2471 แม้ว่าในสมัยออตโตมันจะใช้อักษรนี้ แต่กลุ่มชนที่ไม่ใช่มุสลิมในจักรวรรดิออตโตมันจะใช้อักษรอื่น เช่น อักษรอาร์เมเนีย อักษรกรีก อักษรละติน และอักษรฮีบรู
อักษรอื่นสำหรับผู้ที่ไม่ใช่มุสลิมใช้เขียนภาษาตุรกีออตโตมันมีหลายชนิด นวนิยายเรื่องแรกที่เขียนในสมัยจักรวรรดิออตโตมันคือเรื่อง "Akabi" เขียนด้วยอักษรอาร์เมเนีย เมื่อครอบครัวชาวอาร์เมเนียเข้ามาในออตโตมันสมัยสุลต่านอับดุลเมจิดที 1 ยังคงบันทึกภาษาตุรกีออตโตมันด้วยอักษรอาร์เมเนีย ชาวกรีกและชาวยิวในจักรวรรดิออตโตมันใช้อักษรกรีกและอักษรฮีบรูแบบราชี แต่ชาวกรีกที่นับถือศาสนาอิสลามจะเขียนภาษากรีกด้วยอักษรอาหรับ
ภาษาตุรกีออตโดตมันใช้ตัวเลขแบบ เลขอารบิกตะวันออก ต่อไปนี้เป็นตัวเลขและการสะกดในภาษาตุรกีสมัยใหม่
แม่พระประจักษ์ที่ลูร์ด
แม่พระประจักษ์ที่ลูร์ด เป็นการประจักษ์ของพระแม่มารีย์ต่อเด็กหญิงแบร์นาแด็ต ซูบีรู อายุ 14 ปี ที่เมืองลูร์ด จังหวัดโอต-ปีเรเน แคว้นมีดี-ปีเรเน ประเทศฝรั่งเศส ระหว่างวันที่ 11 กุมภาพันธ์ ถึงวันที่ 16 กรกฎาคม ค.ศ. 1858 รวมทั้งสิ้น 18 ครั้ง การประจักษ์ครั้งนี้ทำให้คริสตจักรโรมันคาทอลิกถวายสมัญญาแด่พระนางมารีย์พรหมจารีว่าแม่พระแห่งลูร์ด (Our Lady of Lourdes)
นับแต่นั้นมา พระแม่มารีย์ก็ไม่ได้มาประจักษ์แก่แบร์นาแด็ตอีก
คริสตจักรโรมันคาทอลิกที่ลูร์ดได้สวบสวนเหตุการ์นี้ จนกระทั่งวันที่ 18 มกราคม ค.ศ. 1862 มุขนายกแห่งตาร์บจึงประกาศรับรองว่าพระนางมารีย์พรหมจารีได้มาประจักษ์แก่แบร์นาแด็ตที่ลูร์ดจริง และเริ่มดำเนินการสร้างสักการสถานแม่พระประจักษ์ที่ลูร์ดขึ้น ตามที่พระแม่มารีย์บอกผ่านแบร์นาแด็ต
รายพระนามรัชทายาทตองงา
รายพระนามรัชทายาทตองงา รายพระนามนี้รวมถึงบุคคลทุกคนที่ได้รับการพิจารณาว่าจะได้รับมรดกสืบราชบัลลังก์ตองงา หรือ ได้รับการดำรงตำแหน่งเป็นพระมหากษัตริย์ตองงา ไม่ว่าจะเป็นทายาทผู้มีสิทธิโดยตรงหรือทายาทโดยสันนิษฐานนับตั้งการสถาปนาราชวงศ์ตูปูปกครองราชอาณาจักรตองงาในวันที่ 4 ธันวาคม ค.ศ. 1845 ผู้ที่ได้สืบราชบัลลังก์เป็นพระมหากษัตริย์หรือสมเด็จพระราชินีนาถจะแสดงเป็นตัวหนา
ราชอาณาจักรตองงาก่อตั้งขึ้นในปี ค.ศ. 1845 ภายใต้การนำของพระเจ้าจอร์จ ตูปูที่ 1 การสืบราชบัลลังก์จะให้สิทธิแก่บุรุษก่อนสตรี ปัญหาการสืบราชบัลลังก์ตองงาครั้งแรกเกิดขึ้นเมื่อวูนา ตากีตากีมาโลฮี เจ้าชายแห่งฮาอะฟาลูฮาโอ พระโอรสองค์รองของสมเด็จพระราชินีสโลเต ลูเปปาอูอูสิ้นพระชนม์ในปี ค.ศ. 1862 ส่งผลให้ไม่มีทายาทที่ชอบธรรมในการสืบทอดราชบัลลังก์ตองงา ปัญหาผู้สืบทอดราชบัลลังก์คลี่คลายลงเมื่อมีการประกาศใช้รัฐธรรมนูญฉบับแรกของตองงาในวันที่ 4 พฤศจิกายน ค.ศ. 1875 ที่กำหนดให้เจ้าชายเตวิตา อังกาในเจ้าหญิงพระชายากาโลลาอิเน ฟูซีมาตาลีลีและพระโอรสและธิดาของพระองค์ที่ชอบด้วยกฎหมายสามารถสืบทอดราชบัลลังก์ได้ เนื่องจากรัชสมัยของพระเจ้าจอร์จ ตูปูที่ 1 มีรัชสมัยที่ค่อนข้างยาวนานทำให้พระโอรสและพระนัดดาสิ้นพระชนม์ไปหลายพระองค์ จนกระทั่งเหลือเพียงเจ้าชายเซียโอซี เตาฟาอาเฮาที่เป็นรัชทายาทที่เหลืออยู่เพียงพระองค์เดียวในสายของเจ้าชายเตวิตา อังกา มกุฎราชกุมาร ส่งผลให้มีการแก้ไขรัฐธรรมนูญในปี ค.ศ. 1885 โดยเปิดโอกาสให้เชื้อสายของอูอิลีอาเม ตังกิจากราชวงศ์ตูอิฮาอะตากาเลาอาสามารถสืบราชบัลลังก์ได้ หากหมดทายาทสายเจ้าชายเตวิตา อังกา
ในรัฐธรรมนูญปัจจุบันการสืบราชบัลลังก์ตองงานั้น ผู้สืบราชบัลลังก์ต้องเป็นเชื้อสายที่ถูกต้องตามกฎหมายของเจ้าชายเตวิตา อังกา หากไม่มีเชื้อสายเหลือแล้ว ให้ข้ามไปยังสายของอูอิลีอาเม ตังกิ หากไม่มีเชื้อสายตามกฎหมายของทั้งสองเชื้อสายพระมหากษัตริย์มีสิทธิ์ในการเลือกรัชทายาทด้วยพระองค์เองตามความเห็นชอบของขุนนาง และหากไม่มีการแต่งตั้งของพระมหากษัตริย์ให้เหล่าขุนนางและหัวหน้าท้องถิ่นเลือกกันเองว่าใครจะสืบทอดราชบัลลังก์ต่อไป
ทิพเกสร
ทิพเกสร () เป็นพืชกินแมลงขนาดเล็กชนิดหนึ่ง จัดอยู่ในวงศ์ Lentibulariaceae
มีความสูง 10-30 เซนติเมตร ลำต้นเล็กมากอยู่ใต้ดิน ใบเป็นใบเลี้ยงเดี่ยว และมีใบที่เปลี่ยนเป็นถุงสำหรับดักจับแมลงขนาดเล็กเป็นอาหาร ดอกสีม่วงอ่อนแกมชมพู ออกเป็นช่อตั้งสูงประมาณ 5-20 เซนติเมตร มีดอกย่อย 3-10 ดอก ออกเรียงสลับ ขนาดประมาณ 6-10 มิลลิเมตร กลีบดอกล่างแผ่แยกออกเป็น 2 ปาก ผลเป็นผลแห้งชนิดแตกเมื่อแก่
พบกระจายพันธุ์อยู่ทั่วไปในทวีปเอเชีย เช่น อินเดีย, ศรีลังกา, พม่า, ลาว, กัมพูชา, เวียดนาม, จีน, ญี่ปุ่น, มาเลเซีย, สุมาตรา, บอร์เนียว, ฟิลิปปินส์, นิวกินิ, ออสเตรเลีย ในประเทศไทยพบที่จังหวัดเชียงใหม่, เลย, อุบลราชธานี, กาญจนบุรี, สระแก้ว, ชลบุรี, จันทบุรี, ตราด, สุราษฎร์ธานี, พังงา, สงขลา, ปัตตานี, และนราธิวาส พบตามพื้นที่ชื้นแฉะ เปิดโล่ง มักพบบนดินทราย ในระดับความสูง 0-1,300 เมตรเหนือระดับน้ำทะเล ออกดอก ออกผลช่วงเดือนสิงหาคม-ธันวาคม
ทิพเกสร เป็นนามพระราชทานจากสมเด็จพระนางเจ้าฯ พระบรมราชินีนาถ โดยมีชื่อดั้งเดิมว่า "หญ้าสีฝอยเล็ก"
ข้าบดินทร์
ข้าบดินทร์ เป็นนวนิยายไทยที่ประพันธ์โดย วรรณวรรธน์ มีเนื้อเรื่องอิงประวัติศาสตร์ในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ซึ่งเป็นยุคสมัยที่ประเทศอังกฤษ หรือที่เรียกว่า "วิลาศ" เข้ามามีบทบาททางการค้ากับประเทศไทยเป็นอย่างมาก แกนหลักของเรื่องถูกถ่ายทอดผ่านเรื่องราวของ เหม บุตรชายแห่งพระยาบริรักษ์กับคุณหญิงชม เด็กหนุ่มที่งดงามทั้งรูปร่างหน้าตา กิริยา วาจาจนได้ชื่อว่า "พ่อเหมรูปทอง" เหมสนใจใฝ่รู้ในภาษาวิลาศและได้แอบไปเรียนกับครูแหม่มบ่อย ๆ เมื่อผู้เป็นพ่อทราบเข้าก็ไม่พอใจเนื่องด้วยไม่ไว้ใจในพวกวิลาศ เหมจึงถูกส่งไปเรียนกับพระครูโพที่วัด ซึ่งที่นั่นทำให้เหมได้เรียนรู้วิชาดาบอาทมาฏติดตัวมาอีกหนึ่งแขนง 
หลวงสรอรรถ เข้ามาเจรจากับพระยาบริรักษ์ เพื่อขอลดค่าระวางปากเรือให้กับเรือกับปิตันฝรั่ง แต่พระยาบริรักษ์ไม่ยอม อีกทั้งเหมกับบัว หญิงสาวที่หลวงสรอรรถชอบใจ ได้ต้องใจกันตามประสาหนุ่มสาว ทำให้หลวงสรอรรถร่วมมือกับพระยาปลัดสมุทรปราการ ผู้ที่ถูกหลวงสรอรรถกุมความลับว่ามีรสนิยมทางเพศวิปริต ชอบสังวาสกับเด็กหญิงแล้วฆ่าทิ้ง ร่วมมือกันวางแผนใส่ร้ายพระยาบริรักษ์ว่าฆ่า มิสเตอร์เจเมสัน ทำให้ชะตาชีวิตของเหมต้องพลิกผัน พระยาบริรักษ์ตัดสินใจยอมรับตวามผิดทั้งที่ไม่ได้ก่อ เพื่อปกป้องบ้านเมืองไม่ให้เกิดศึกสงคราม ทำให้ทั้งสามต้องโทษโดนริบราชบาตร และปลดยศถาบรรดาศักดิ์ไปเป็นตะพุ่นหญ้าช้างในพระนคร ความตกต่ำของเหมทำให้บัวตัดความสัมพันธ์กับเหมอย่างไม่ใยดี ขณะที่ครอบครัวของบัวไม่กล้ายื่นมือเข้าช่วยเหลือ มีเพียงลำดวน ลูกสาวคนเล็กของขุนนาฏยโกศลซึ่งเป็นน้องสาวของบัว ที่รักและสนิทสนมกับเหมตั้งแต่เด็กจนเป็นสาวรุ่นเท่านั้น ที่ยังให้ความเห็นอกเห็นใจเหม อีกทั้งในวันที่เหมและคุณหญิงชม ผู้เป็นแม่ ถูกแห่ประจานจนกระหายน้ำ ลำดวนก็ได้ซื้อแตงกวาให้คุณหญิงชมทานเพื่อดับกระหาย ทำให้เหมทราบซึ้งในน้ำใจน้องน้อยเป็นอย่างมาก
หลังจากที่กลายเป็นตะพุ่นช้าง เหมก็ได้เรียนรู้ศาสตร์แห่งคชสารจากขุนศรีไชยทิตยจนได้เป็นหมอควาญช้าง หรือ "เสดียง" ซึ่งโชคชะตาก็ทำให้เขาได้กลับมาพบกับ "ลำดวน" อีกครั้ง ซึ่งบัดนี้โตเป็นสาวเต็มตัวและได้เป็นนางเอกละครรำแห่งอัมพวา ด้วยความประทับใจในความดีงามของลำดวน หล่อหลอมกับความผูกพันจึงบังเกิดเป็นความรัก แต่ก็ต้องพบกับอุปสรรคนานัปการ ทั้งจากหมื่นวิชิตหนุ่มเจ้าเล่ห์ผู้หมายปองในตัวลำดวน และด้วยฐานะที่แตกต่างของทั้งคู่ เหมจึงพยายามทำทุกอย่างเพื่อไต่เต้าจากตะพุ่นช้างเป็นนายทหารผู้กล้าจนได้เป็นถึง "หลวงสุรบดินทร์" เพื่อพิสูจน์ว่าตนคู่ควรกับหญิงอันเป็นที่รัก ทั้งยังใช้ความรู้ความสามารถ รับราชการสนองพระเดชพระคุณแผ่นดินตามคำสอนสุดท้ายของผู้เป็นพ่อ ที่ว่า ""ถึงเจ้าจะเกิดเป็นเศษเสี้ยวธุลีของแผ่นดิน เจ้าจงรู้ว่า แผ่นดินให้อะไรกับเจ้า และตัวเจ้าเองมีความหมายต่อแผ่นดินเพียงใด จงทำตัวเป็นเศษธุลีที่มีค่าของแผ่นดิน เป็นข้าแห่งบดินทร์ อันร้อยรวมศรัทธา ความกล้าหาญ ความรัก ความภักดี ไว้ในดวงใจเดียวกัน""
ข้าบดินทร์ ถูกนำมาสร้างเป็นละครโทรทัศน์โดยค่ายทีวีซีน ของ ณัฏฐนันท์ ฉวีวงษ์ ออกแบบเครื่องแต่งกายโดย กิจจา ลาโพธิ์ ออกแบบการต่อสู้โดย ธนาวุฒิ เกสโร ลำดับภาพ วิโรจน์ ภุมวิภาชน์ ลงเสียงประกอบ ปั้น-ปั้น กำกับการแสดงโดย อรรถพร ธีมากร ออกอากาศทาง สถานีโทรทัศน์ไทยทีวีสีช่อง 3 นำแสดงโดย เจมส์ มาร์ ภีรนีย์ คงไทย และ มณีรัตน์ ศรีจรูญ ออกอากาศวันแรก 30 พฤษภาคม 2558
อัปสรสิริ อินทรคูสิน
อัปสรสิริ อินทรคูสิน ชื่อเล่น โซฟี่ เกิดวันพฤหัสบดีที่ 30 เมษายน พ.ศ. 2541 ลูกครึ่ง ไทย-ฝรั่งเศส เป็นน้องสาวแท้ๆ ของ ชิน - ชินวุฒ อินทรคูสิน เป็นบุตรสาวของ เอเลน อินทรคูสิน มารดาเป็นชาวฝรั่งเศส โซฟี่กำลังศึกษามัธยมอยู่ที่โรงเรียนนานาชาติเดอะรีเจ้นท์ ความสามารถพิเศษ ในการเต้นฮิปฮอป อาร์แอนด์บีและร้องเพลงงานการแสดงละคร และร่วมเล่นเอ็มวีของพี่ชินหลายเพลงแล้ว ไม่ว่าจะเป็นเพลง ฉันจะไปกับเธอ หัวใจไม่ใช่กระดาษ คืนนี้อยากได้กี่ครั้ง และเพลงใหม่ล่าสุดของชิน เพลง my bad habit ส่วนการแสดงละครก็มีละครเรื่อง My Melody 360 องศารัก ทางช่องโมเดิร์นไนน์ทีวี และละครบ้านนี้มีรักและโซฟี่ยังเคยร่วมเป็นแดนเซอร์บนเวทีคอนเสิร์ตของเจ เจตรินอีกด้วย และได้มีบ้างที่น้องโซฟี่ขึ้นร่วมเต้นกับชินหลายๆเวทีตามงานต่างๆ น้องโซฟี่มีความสามารถมากมายโดยเฉพาะความสามารถในการเต้นไม่แพ้พี่ชาย
ปัจจุบันเป็น นักแสดงอิสระ
จิตรคุปต์ สุนทรศิลป์ชัย
จิตรคุปต์ สุนทรศิลป์ชัย (ชื่อเดิม จักรินทร์ ศิลป์ชัยกิจ, จักรินทร์ สุนทรศิลป์ชัย ตามลำดับ) ชื่อเล่น โบ หรือ โบกี้ เกิดที่ โรงพยาบาลระยอง เมื่อวันที่ 6 เมษายน พ.ศ. 2523 เป็นอดีตสมาชิกวง "โบกี้-ดอดจ์ (Bogie Dodge)" ในสังกัดอาร์เอส จบการศึกษาระดับมัธยมที่ โรงเรียนระยองวิทยาคม และสำเร็จการศึกษาระดับมหาวิทยาลัย คณะนิเทศศาสตร์ เอกการโฆษณา มหาวิทยาลัยกรุงเทพ
เข้าสู่วงการด้วยการชนะเลิศการประกวด พานาโซนิกสตาร์ชาเลนจ์ปี 2002 หลังจากนั้นก็ได้มีโอกาสเป็นศิลปินค่ายอาร์เอส ประกอบด้วย โบกี้-จักรินทร์ ศิลป์ชัยกิจ และ ดอดจ์-มุขพล จันทรวงศ์ ทั้งสองมารวมตัวกันภายใต้ชื่อวง "Bogie Dodge (โบกี้ ดอดจ์)" ผลงานเพลงที่มีชื่อเสียงคือเพลง "คนจะโดนทิ้ง"
"เธอเหงาใช่ไหม" "มือซ้ายที่ว่างเปล่า"
สโมสรฟุตบอลเจดับบลิว บียู เอฟซี
สโมสรฟุตบอลเจดับบลิว แบงค็อกยู หรือชื่อเดิมว่า สมาคมสโมสรดอนเมืองสัมพันธ์ และสมาคมสโมสรเจดับบลิวกรุ๊ป เป็นสโมสรฟุตบอลในประเทศไทย โดยลงเล่นในระดับ ลีกภูมิภาค ดิวิชั่น 2 ภาคกลางและตะวันตก ผลงานสูงสุดของทีมคือ การคว้าแชมป์ ฟุตบอลชิงถ้วยพระราชทาน ประเภท ง.ปี2548 , ฟุตบอลชิงถ้วยพระราชทาน ประเภท ค.ปี2551 และ ฟุตบอลชิงถ้วยพระราชทาน ประเภท ข. ปี2556
จากจุดเริ่มต้นในปีพ.ศ. 2547 ได้มีการก่อตั้งสมาคมกีฬาของชาวเขตดอนเมือง กรุงเทพฯ ขึ้นมา พร้อมตั้งชื่อว่าสมาคมสโมสรดอนเมืองสัมพันธ์ โดยมีคุณวิสิษฐ กอวรกุล เป็นนายกสมาคม และเป็นประธานสมาคมฟุตบอลดอนเมืองสัมพันธ์ โดยในการบริหารงานยุคเริ่มแรกจนถึงปัจจุบัน คุณวิสิษฐ กอวรกุล ได้มีแนวนโยบายการบริหารงานของสมาคมฯ ในรูปแบบคนรุ่นใหม่ จึงได้บุคคลที่รักวงการฟุตบอลและรักในกีฬาฟุตบอลของชาวเขตดอนเมืองเข้ามาช่วยงานเพื่อส่งเสริมและพัฒนาวงการฟุตบอลของชาวเขตดอนเมืองให้เป็นที่รู้จักและถูกกล่าวขานในแวดวงและวงการฟุตบอลของบ้านเราในเรื่องฟุตบอลต่อไป
จากนั้นในปี พ.ศ. 2548 สมาคมดอนเมืองสัมพันธ์ ได้ส่งทีมฟุตบอลเข้าร่วมทำการแข่งขันฟุตบอลชิงถ้วยพระราชทานประเภท ง. เป็นครั้งแรกและสร้างประวัติศาสตร์ให้กับสมาคมฯ และชาวเขตดอนเมือง โดยการสามารถคว้าแชมป์ถ้วยพระราชทานประเภท ง. มาได้ในปีแรกที่ได้ก่อตั้ง นั่นเป็นจุดเริ่มต้นของทีมฟุตบอลสมาคมสโมสรดอนเมืองสัมพันธ์และเป็นการเปิดศักราช ของวงการฟุตบอลของสมาคมฯและชาวเขตดอนเมืองอย่างแท้จริง
ต่อมาทีมฟุตบอลของสมาคมฯ โดยคุณวิสิษฐ กอวรกุล ได้ส่งทีมฟุตบอลเข้าร่วมทำการแข่งขันฟุตบอลชิงถ้วยพระราชทานพระองค์เจ้าพระวรวงศ์เธอพระองค์เจ้าโสมสวลี “ฟุตบอลคริสเตียนคัพครั้งที่ 3” และสามารถคว้าแชมป์มาได้อีกและส่งทีมฟุตบอลเข้าร่วมทำการแข่งขันฟุตบอลชิงถ้วยพระราชทานสมเด็จพระบรมโอรสาธิราช มวก.คัพ ครั้งที่ 5 สามารถเข้าชิงชนะเลิศและคว้าอันดับที่ 2 มาได้สำเร็จ
ในปลายปี พ.ศ. 2551 สมาคมสโมสรดอนเมืองสัมพันธ์ได้เปลี่ยนชื่อมาเป็นสมาคมสโมสรเจดับบลิวกรุ๊ป ลงทำการแข่งขันในฟุตบอลชิงถ้วยพระราชทานประเภท ค. และสามารถคว้าถ้วยพระราชทานประเภท ค. มาครอง โดยสามารถเอาชนะทีมพนักงานบางกอกกล๊าสมาได้
ปีพ.ศ. 2553 ได้ร่วมเป็นพันธมิตรกับมหาวิทยาลัยรังสิต ซึ่งในขณะนั้น มหาวิทายาลัยรังสิตได้เลื่อนชั้นจากฟุตบอลถ้วยพระราชทาน ประเภท ข และได้สิทธิ์เข้าร่วมการแข่งขันฟุตบอลลีกภูมิภาค ดิวิชั่น 2 โซนกรุงเทพและปริมณฑล บริษัท เจดับบลิว กรุ๊ป จึงได้ทำสัญญารวมทีมกับมหาวิทยาลัยรังสิตเพื่อเข้าร่วมการแข่งขันฟุตบอลลีกภูมิภาค ดิวิชั่น 2 โซนกรุงเทพและปริมณฑล ในนามสโมสรมหาวิทยาลัยรังสิต-เจดับบลิวกรุ๊ป เอฟซี และ สโมสรเจดับบลิวรังสิต
ปี พ.ศ. 2556 มีสิทธิ์เข้าร่วมการแข่งขันฟุตบอลพระราชทานประเภท ข. และ มูลนิธิไทยคมเอฟเอคัพ โดยในรายการฟุตบอลมูลนิธิไทยคมเอฟเอคัพ
รอบคัดเลือก ชนะทีม ว.ราชพฤกษ์ 2-1 ที่สนามบุณยจินดา วันที่ 3 เมษายน 2556
รอบแรก แพ้จุดโทษต่อทีม ลำปางเอฟซี 5-6 (เสมอในเวลา 1-1) วันที่ 10 เมษายน 2556
ในรายการฟุตบอลพระราชทานประเภท ข. ปี พ.ศ. 2556 สามารถคว้าแชมป์ในรายการทำให้เลื่อนชั้นขึ้นมาเล่นดิวิชั่น 2 ในปี 2557 โดยร่วมมือกับมหาวิทยาลัยกรุงเทพในการสร้างทีม
ลีกภูมิภาค ดิวิชัน 2 ปี 2557
ไลเบียเรียนเกิร์ล
ไลเบียเรียนเกิร์ล () เป็นซิงเกิลที่ 9 ที่อยู่ในสตูดิโออัลบั้มของไมเคิล แจ็กสัน ในปี ค.ศ. 1987 "Bad" เพลงนี้เขียนในช่วงต้นปี ค.ศ. 1983 วางจำหน่ายในวันที่ 4 กรกฎาคม ค.ศ. 1989
ดอนต์บีเมสซินราวน์
ดอนต์บีเมสซินราวน์ () เป็นเพลงที่บันทึกเสียงโดย ไมเคิล แจ็กสัน เพลงที่ถูกบันทึกไว้ในปี ค.ศ. 1986 ในระหว่างการบันทึกการประชุมเริ่มต้นสำหรับสตูดิโออัลบั้มที่เจ็ดของแจ็คสัน "Bad" แต่ก็ไม่เคยเสร็จและถูกทิ้งออกจากอัลบั้ม แจ็คสันรายงานว่าจะกลับมาในสตูดิโออัลบั้มแปด และเก้า แต่ถูกทิ้งอีกครั้ง ต่อมาได้วางจำหน่ายในอัลบั้ม Bad 25
ยูเอสเอส โรนัลด์เรแกน (ซีวีเอ็น 76)
เป็นเรือบรรทุกเครื่องบินของกองทัพเรือสหรัฐฯที่ใช้พลังงานนิวเคลียร์ลำดับที่9 ของสหรัฐตั้งตามชื่ออดีตประธานาธิบดีโรนัลด์เรแกน(1981-1989)(เป็นเรือลำแรกที่ตั้งขื่อตามประธานาธิบดีสหรัฐขณะที่ยังมีชีวิตอยู่ อดีตประธานาธิบดี โรนัล เรแกน เสียชีวิตเมื่อวันที่ 5 มิถุนายน 2547 ด้วยโรคอัลไซเมอร์)คำขวัญ: สันติภาพผ่านความแข็งแรง(Peace Through Strength)
ชื่อเล่น: Gipper
โรงเรียนคลองสิบสาม (ผิวศรีราษฎร์บำรุง)
โรงเรียนคลองสิบสาม(ผิวศรีราษฏร์บำรุง) ตั้งอยู่หมู่ที่ 4 บ้านหนองงูหลาม คลองสิบสาม ตำบลหนองสามวัง อำเภอหนองเสือ จังหวัดปทุมธานี
โรงเรียนคลองสิบสาม(ผิวศรีราษฏร์บำรุง) 1 สิงหาคม พ.ศ. 2503 เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย
ผู้อำนวยก่อนหน้าไม่ทราบนาม
เปราะหอม
เปราะหอม หรือ ข่ามาราบา หรือหอมเปราะ ว่านตีนดิน เป็นพืชในวงศ์ Zingiberaceae พบตามที่โล่งในเกาะนิวกินี กระจายพันธุ์ใน อินโดนีเซีย จีนตอนใต้, ไต้หวัน, กัมพูชา และอินเดีย เป็นไม้ล้มลุกอายุหลายปี ลำต้นเป็นเหง้าใต้ดินมีรากสะสมอาหาร ใบเดี่ยวแทงขึ้นมาจากเหง้า ไม่มีก้านใบ ใบอยู่ใกล้พื้นดิน มักมีเพียง 2 ใบ ท้องใบมีขน ใบกลมแผ่ออกตามแนวข้าง ช่อดอกออกระหว่างใบทั้งสอง ไม่มีก้านช่อดอก ริ้วประดับรูปใบหอก ดอกสีชมพูอ่อนหรือขาว มีจุดสีม่วง
เหง้ามีรสเผ็ดขม ใช้ขับลม แก้ลงท้อง แก้หวัดกระตุ้นอาการประสาทหลอน เหง้าใช้ประกอบอาหาร ชาวโอรัง อัสลีในรัฐเประ ประเทศมาเลเซียนำน้ำคั้นจากเหง้าใช้รักษาอาการปวดจากโรคกระเพาะอาหารและไอ
นางแย้มป่า
นางแย้มป่า, พนมสวรรค์ป่า หรือ พวงสวรรค์ () เป็นพืชในวงศ์ Lamiaceae เป็นพืชใกล้สูญพันธุ์ในไทย ไม้พุ่ม มีขนสั้นหนานุ่มปกคลุม กิ่งเป็นเหลี่ยม ดอกช่อ กลีบเลี้ยงรูประฆัง เกสรตัวผู้ 4 อัน ยื่นยาวพ้นกลีบดอก ผลเมล็ดเดียวแข็ง สีขาว กลีบเลี้ยงติดทนจนเป็นผล กระจายพันธุ์ตั้งแต่อินเดีย อินโดจีน เกาะสุมาตราจนถึงฟิลิปปินส์ ในคาบสมุทรมลายูใช้เปลือกลำต้นกินแทนหมาก
ลิตา
เอมี คริสทีน ดูมัส (Amy Christine Dumas) เกิดวันที่ 14 เมษายน ค.ศ. 1975 นักมวยปล้ำอาชีพหญิงชาวอเมริกัน ที่รู้จักกันในชื่อ ลิตา (Lita) เธอทำงานให้กับเวิลด์เรสต์ลิงเอ็นเตอร์เทนเมนต์(WWE) เป็นนักมวยปล้ำและพิธีกร และได้เข้าสู่หอเกียรติยศดับเบิลยูดับเบิลยูอี ประจำปี 2014
เอ็มมา
เท็นนิลล์ เอเวอริล แดชวูด (Tenille Averil Dashwood) เกิดวันที่ 1 มีนาคม ค.ศ. 1989 นักมวยปล้ำอาชีพหญิงชาวออสเตรเลีย อดีตนักมวยปล้ำWWEในชื่อ เอ็มมา (Emma)
ไบรอน แซกซ์ตัน
ไบรอัน จีซัส เคลลี (Bryan Jesus Kelly) เกิดวันที่ 20 สิงหาคม ค.ศ. 1981 นักมวยปล้ำอาชีพ, ผู้จัดการ และผู้บรรยาย ชาวอเมริกัน ทำงานกับWWEในชื่อ ไบรอน แซกซ์ตัน (Byron Saxton) เป็นอดีตนักมวยปล้ำ และเคยเข้าร่วมแข่งขันNXT ทั้งซีซั่น4 และซีซั่น5
น่ารัก (ละครโทรทัศน์ พ.ศ. 2557)
น่ารัก เป็นละครโทรทัศน์ แนวโรแมนติก-คอมเมดี เค้าโครงเรื่องโดย ปราณประมูล บทโทรทัศน์โดย พิมพ์มาดา พัฒนอลงกรณ์, พรินทรา ชูโต, สกล วงษ์สินธุ์วิเสส, พิมสิรินทร์ พงษ์วานิชสุข กำกับการแสดงโดย ผอูน จันทรศิริ ผลิตโดย เอ็กแซ็กท์ และซีเนริโอ นำแสดงโดย ยุกต์ ส่งไพศาล, คีรติ มหาพฤกษ์พงศ์, ฉันทวิชช์ ธนะเสวี, อังศุมาลิน สิรภัทรศักดิ์เมธา, ชาคริต แย้มนาม, คะนึงนิจ จักรสมิทธานนท์ และนักแสดงชั้นนำอื่นๆอีกมากมาย
ออกอากาศทางสถานีวิทยุโทรทัศน์กองทัพบกช่อง 5 ทุกวันพุธ-พฤหัสบดี เวลา 20.25 - 21.40 น. เริ่มตอนแรกวันที่ 24 เมษายน พ.ศ. 2557–23 กรกฎาคม พ.ศ. 2557 และตั้งแต่วันที่ 14 พฤษภาคม พ.ศ. 2557 ได้ปรับเวลาออกอากาศมาเป็น 20.10 - 21.25 น.
มโหสถชาดก
ในอดีตกาลมีพระราชานามว่า พระเจ้าวิเทหราช ซึ่งปกครองกรุงมิถิลาทรงมีบัณฑิตคู่พระทัยอยู่ 4 คนคือ เสณกะ, ปุกกุสะ, กามินทะ และเทวินทะ ในคืนหนึ่งพระเจ้าวิเทหราชทรงพระสุบินประหลาดจึงโปรดให้ เสณกะ หัวหน้าบัณฑิตทำนายพระสุบิน ก็ทรงทราบว่าจะมีบัณฑิตคนที่ 5 ที่มีสติปัญญาล่วงเลยบัณฑิตทั้ง 4 ถือกำเนิดในมิถิลา
ขณะเดียวกันใน หมู่บ้านปาจีนยวมัชฌคาม พระโพธิสัตว์ได้ทรงถือปฏิสนธิในครรภ์ของนางสุมนา ภรรยาของสิริวัฒกเศรษฐี เมื่อผ่านไป 10 เดือนนางสุมนาก็ให้กำเนิดบุตรชายที่ได้ถือแท่งยาออกมา ทันทีที่คลอดเสร็จสิริวัฒกเศรษฐีก็ได้นำแท่งยาไปฝนกับหินบดยาแล้วนำมาทาที่หน้าผาก ปรากฏว่าอาการปวดหัวของท่านเศรษฐีก็หายเป็นปลิดทิ้ง ท่านเศรษฐีจึงตั้งชื่อบุตรชายว่า มโหสถกุมาร แปลว่า กุมารผู้มียาอันมีอานุภาพมาก
7 ปีผ่านไปพระเจ้าวิเทหราชทรงรำลึกได้ว่าเมื่อ 7 ปีก่อนทรงพระสุบินว่าจะมีบัณฑิตคนที่ 5 มาเกิดในยุคของพระองค์จึงโปรดให้มหาอำมาตย์ออกไปสังเกตการณ์ในทิศทั้ง 4 ของมิถิลาซึ่งในที่สุดก็มีมหาอำมาตย์ท่านหนึ่งมาถึงหมู่บ้านที่มโหสถกุมารอาศัยอยู่ก็ได้ยินกิตติศัพท์และชื่อเสียงของมโหสถจึงกลับไปทูลรายงานว่าพบบัณฑิตคนที่ 5 แล้วพระเจ้าวิเทหราชดีพระทัยหมายจะเรียกมโหสถเข้ามาเป็นบัณฑิตในราชสำนัก แต่ทรงถูกเสณกะบัณฑิตยับยั้งไว้โดยอ้างว่าต้องการพิสูจน์ปัญญาของมโหสถกุมาร
ในการพิสูจน์ปัญญาของมโหสถกุมารว่าเหมาะสมจะเป็นบัณฑิตคนที่ 5 หรือไม่นั้นมีปัญหาทดสอบเชาวน์ปัญญาของมโหสถกุมารถึง 19 ข้อแต่มโหสถกุมารก็สามารถวิสัชนาปัญหาได้หมด พระเจ้าวิเทหราชจึงรับมโหสถเป็นพระราชโอรสบุญธรรม พร้อมทั้งสถาปนาให้เป็นมหาบัณฑิต ซึ่งชื่อเสียงของมโหสถบัณฑิตก็ไปเข้าพระกรรณของ พระเจ้าจุลนีพรหมทัต ราชาแห่งกรุงพาราณสีที่หมายจะตีกรุงมิถิลา แต่ก็ถูกมโหสถบัณฑิตยับยั้งไว้ได้สำเร็จ จนพระเจ้าจุลนีพรหมทัตต้องขอร้องให้มโหสถมารับราชการที่ราชสำนักของพระองค์แต่มโหสถบัณฑิตได้ปฏิเสธไป แต่ได้ให้สัญญากับพระเจ้าจุลนีพรหมทัตว่าถ้าพระเจ้าวิเทหราชสวรรคตเมื่อไหร่จะไปรับใช้ทันที
หลังจากพระเจ้าวิเทหราชสวรรคตมโหสถได้ไปรับใช้พระเจ้าจุลนีพรหมทัตตามสัญญาตราบจนสิ้นอายุขัย
ผมอาถรรพ์
ผมอาถรรพ์ เป็นละครไทยประเภทสยองขวัญ จากบทประพันธ์ของ ปติวรดา ผลิตโดยกันตนา ออกอากาศครั้งแรกเมื่อปี พ.ศ. 2532 ทางสถานีวิทยุโทรทัศน์กองทัพบกช่อง 5 และได้รีรันในปี พ.ศ. 2552 ทางช่องมิราเคิล และครั้งล่าสุดเตรียมออกอากาศในปี พ.ศ. 2562 ทางสถานีโทรทัศน์ไทยทีวีสีช่อง 3
ผมอาถรรพ์ เป็นเรื่องราวของ กวินที่กลับจากต่างประเทศตามคำขอของ รัศมี ผู้เป็นมารดา หลังการเสียชีวิตของบิดา เพื่อให้มาสืบทอดกิจการโรงงานทำวิกผม กวินไปติดต่อร้านทำผม โดยมี วารุณี เจ้าของร้านต้อนรับเป็นอย่างดี โดยแนะนำกวินให้รู้จัก เกสินี นางแบบยาสระผมชื่อดัง ซึ่งเธอมีเรือนผมแสนสวยเหมาะแก่การทำวิกอย่างมาก แต่เกสินีปฏิเสธเสียงแข็งทันที ว่าถึงตายก้ไม่ยอมตัดผม
เวลาผ่านไปกิจการของกวินเติบโตตามลำดับ วันหนึ่งคนงานนำเรือนผมยาวสลวยมาให้ กวินอดนึกถึงเกศินีไม่ได้จึงสั่งให้คนงาน นำเส้นผมนี้ไปทำเป็นวิกผมตรงยาวแบบเกสินี และเรื่องราวการฆาตกรรมประหลาด ก็เกิดขึ้นเรื่อยๆ หลังทางร้านของวารูณีให้ลุกค้าเช่าวิกผมนี้ไป
รถไฟใต้ดินนัมมา
รถไฟใต้ดินนัมมา (กรณาฏกะ: ನಮ್ಮ ಮೆಟ್ರೋ, lit. "เมโทรของเรา") หรือรู้จักกันในชื่อ รถไฟใต้ดินบังคาลอร์ เป็นระบบรถไฟฟ้าในเมือง บังคาลอร์ รัฐกรณาฏกะ ประเทศอินเดีย ดำเนินการโดยบริษัทรถไฟใต้ดินบังคาลอร์ (BMRCL) ที่ขึ้นกับรัฐบาลรัฐกรณาฏกะ โดยส่วนแรกระหว่างสถานี Baiyyappanahalli และ M.G. Road ได้เปิดให้บริการในวันที่ 20 ตุลาคม ค.ศ. 2011
ในระยะที่ 1 จะมีระยะทาง 42.30 กิโลเมตร ภายใน ค.ศ. 2014
เป็นเส้นทางที่มีทั้งช่วงยกระดับและใต้ดิน เปิดให้บริการช่วงแรก ระหว่างสถานี Baiyappanahalli และสถานี M.G. Road ในวันที่ 20 ตุลาคม ค.ศ. 2011
เป็นเส้นทางที่มีทั้งช่วงยกระดับและใต้ดิน มีระยะทาง
เป็นรถตัวถังเหล็ก จำนวน 3 คันต่อขบวน คันกลางไม่มีห้องคนขับ มีระบบปรับอากาศ ความจุ 1,000 ที่นั่ง ความเร็วสูงสุดของขบวนรถคือ
ในเดือนกุมภาพันธ์ ค.ศ. 2009 บริษัทบอมบาร์ดิเออร์ได้ชนะการประกวดราคา และผลิตรถไฟฟ้าขึ้นมา 150 คัน
รถไฟฟ้าทดสอบวิ่งครั้งแรกในเดือนธันวาคม ค.ศ. 2010
โบกี้-ดอดจ์
โบกี้-ดอดจ์ (อังกฤษ: Bogie Dodge) เป็นวงดนตรีดูโอ้ชาย ในสังกัดอาร์เอส ประกอบสมาชิก จักรินทร์ ศิลป์ชัยกิจ (โบกี้) และ มุขพล จันทรวงศ์ (ดอดจ์) ทั้งคู่เข้าสู่วงการด้วยการประกวด พานาโซนิกสตาร์ชาเลนจ์ปี 2002 หลังจากนั้นก็ได้มีโอกาสเป็นศิลปินค่ายอาร์เอส มีผลงานอัลบั้มเต็มออกมาแล้ว 3 ชุดคือ "อัลบั้ม Bogie Dodge", "อัลบั้ม Spirit" และอัลบั้ม "มือซ้ายที่ว่างเปล่า" ผลงานเพลงที่สร้างชื่อเสียงให้กับวงคือเพลง "คนจะโดนทิ้ง" และเพลง "มือซ้ายที่ว่างเปล่า" เป็นต้น
หลังจากที่วงถูกยุบไป ทั้งคู่ก็แยกย้ายไปทำงานของตนเอง โบกี้ยังคงแสดงละครอยู่เรื่อย ๆ ส่วนดอดจ์ทำงานเบื้องหลังให้กับค่ายอาร์เอส และกามิกาเซ่
มาร์กูซีวิลดาอิงเตร์เนชี
มาร์กูซีวิลดาอิงเตร์เนชี () เป็นร่างรัฐบัญญัติที่ถูกเสนอสู่รัฐสภาของบราซิล โดยมีเป้าประสงค์เพื่อรับประกันสิทธิพลเมืองในการใช้อินเทอร์เน็ตในบราซิล ปัจจุบัน ร่างรัฐบัญญัติดังกล่าวถูกบรรจุเข้าวาระเพื่อรอการลงมติในสภาผู้แทนราษฎร (Câmara dos Deputados) ภายใต้รายการพิจารณาหมายเลข "PL 2126/2011"
โครงการดังกล่าวริเริ่มขึ้นโดยความร่วมมือระหว่างกระทรวงยุติธรรมกับศูนย์เพื่อเทคโนโลยีและสังคม วิทยาลัยนิติศาสตร์ ของมูลนิธิเฌตูลีอู วาร์กัส (Fundação Getúlio Vargas) ซึ่งเป็นสถาบันวิจัยนโยบายและสถาบันอุดมศึกษาชั้นนำของอเมริกาใต้ ทั้งสองหน่วยงานเปิดตัวกระบวนการร่างมาร์กูซีวิลในวันที่ 29 ตุลาคม 2009 มาร์กูซีวิลมีเป้าประสงค์ในเรื่องการปกป้องสิทธิในความเป็นส่วนตัว ความเป็นกลางของเครือข่าย มาตรการการคุ้มครองผู้ให้บริการอินเทอร์เน็ต ความเปิดเผยของรัฐบาล และกำหนดว่าการเข้าถึงอินเทอร์เน็ตนั้นเป็นสิ่งจำเป็นในการใช้และรักษาสิทธิพลเมือง
มาร์กูซีวิลถูกอธิบายโดยลูอิส เปาลู บาร์เรตู (Luiz Paulo Barreto) รัฐมนตรียุติธรรมของบราซิลในขณะนั้น ว่าเป็นเหมือน "รัฐธรรมนูญของอินเทอร์เน็ต" ในบราซิล
ปลาบู่น้ำตก
ปลาบู่น้ำตก เป็นสกุลของปลาน้ำจืดขนาดเล็กสกุลหนึ่ง ในวงศ์ปลาบู่ (Gobiidae) ใช้ชื่อสกุลว่า "Rhinogobius" (/ไร-โน-โก-บิ-อัส/; คำแปล "rhino" เป็นภาษากรีกแปลว่า "จมูก", "gobius" หมายถึง "ปลาบู่")
โดยมากเป็นปลาขนาดเล็ก มีความแตกต่างระหว่างเพศเห็นชัดเจน มีลำตัวเรียวยาว พบกระจายพันธุ์เฉพาะในทวีปเอเชียทั้งเขตร้อนและเขตหนาว ทั้งในตอนใต้ของประเทศจีน, ไต้หวัน, ฮ่องกง และเวียดนาม บางชนิดพบได้ในน้ำกร่อยและทะเล มักอาศัยอยู่ในแหล่งน้ำที่มีอุณหภูมิค่อนข้างเย็น หลายชนิดนิยมเป็นปลาสวยงาม
สำหรับในประเทศไทย พบปลาบู่ในสกุลนี้อย่างน้อย 2 ชนิด คือ ปลาบู่น้ำตกเชียงใหม่ ("Rhinogobius chiengmaiensis") และปลาบู่น้ำตกแม่โขง ("R. mekongianus")
พบประมาณ 62 ชนิด
นอกจากนี้แล้วยังมีหลายชนิดที่เชื่อว่าเป็นชนิดใหม่ แต่ยังไม่ได้มีการศึกษาทางวิทยาศาสตร์ แต่มีชื่อเรียกกันในวงการปลาสวยงาม ได้แก่
ปราปต์ปฎล สุวรรณบาง
ปราบต์ปฎล สุวรรณบาง เป็นนักแสดงและนายแบบชาวไทย เกิดเมื่อวันที่ 9 กรกฎาคม พ.ศ. 2512 ที่จังหวัดนครสวรรค์
ปราปต์ปฎลเข้าสู่วงการบันเทิงในขณะที่ยังศึกษาในระดับประกาศนียบัตรวิชาชีพ (ปวช.) อยู่ที่วิทยาเขตพณิชยการพระนคร โดยได้พบกับดีไซเนอร์ซึ่งเป็นแมวมองที่เซ็นทรัล ลาดพร้าว จึงเริ่มงานด้วยการถ่ายแบบ, เดินแฟชั่น และถ่ายมิวสิควีดีโอ จากนั้นจึงได้มีผลงานการแสดงครั้งแรกกับบทร้ายในเรื่อง "สุภาพบุรุษที่สุดในโลก" ในปี พ.ศ. 2532
ปัจจุบัน ปราปต์ปฎล มักได้รับบทเป็นขุนศึก แม่ทัพ นายกอง จากภาพยนตร์และละครในแนวอิงประวัติศาสตร์ หรือตัวร้ายในละครโทรทัศน์หรือภาพยนตร์เรื่องต่าง ๆ การก้าวเข้าสู่วงการดนตรีถือเป็นงานอีกด้านหนึ่งที่ปราปต์รักและชื่นชอบ ด้วยบุคลิกภาพที่ชัดเจนและเป็นผู้ทำประโยชน์ในกิจกรรมสาธารณกุศลมากมาย ทำให้ปราปต์ปฎลสร้างสรรค์ผลงานเพลงของตัวเอง ในปี 2557 กับซิงเกิ้ลแรก 'แล้วพบกันเมื่อเจอ'ไมรับผิดชอบ...
ละคร / ภาพยนตร์ที่ถ่ายทำเสร็จแล้วรอออนแอร์
ผลงานเพลง 
ปราปต์ปฎล สุวรรณบาง นักแสดงมากความสามารถคว้าไมค์ทำซิงเกิ้ลแรกในชีวิต กับซิงเกิ้ล แล้วพบกันเมื่อเจอ ที่มาของเพลงเริ่มจากเค้าได้มีโอกาสร้องเพลงและสามารถสร้างความสุขกับเสียงเพลงที่นำมาร้อง คำถามที่มักได้รับประจำคือ...ร้องเพลงอะไร...ร้องเพลงใคร จึงทำให้เป็นแรงบันดาลใจในการทำเพลงนี้ขึ้นมา โดยเนื้อหาของเพลงอยากบอกว่าเราไม่อาจเปลี่ยนตัวตนของเราได้ ขอแค่ยอมรับในสิ่งที่เราเป็นแค่นี้คำว่าผิดหวังและเสียใจกับความรักก็จะไม่มีอีกแล้ว..
รางวัลที่ได้รับ
มหาวิทยาลัยคาเปลลา
มหาวิทยาลัยคาเปลลา () เป็นมหาวิทยาลัยแสวงผลกำไรซึ่งตั้งอยู่ที่มินนีแอโพลิส รัฐมินนิโซตา ที่ให้การศึกษาออนไลน์เป็นส่วนมาก โรงเรียนแห่งนี้มีเจ้าของเป็นบริษัทคาเปลลาเอดูเคชันคอมพานีที่มีการซื้อขายหุ้นในตลาดหลักทรัพย์ มหาวิทยาลัยคาเปลลามีหลักสูตรในระดับปริญญาตรี, ปริญญาโท (วิทยาศาสตรมหาบัณฑิต และบริหารธุรกิจมหาบัณฑิต) และปริญญาเอก (ปรัชญาดุษฎีบัณฑิต, ดุษฎีบัณฑิตจิตวิทยา และบริหารธุรกิจดุษฎีบัณฑิต) ด้านธุรกิจ, เทคโนโลยีสารสนเทศ, การศึกษา, จิตวิทยา, สาธารณสุข, ความปลอดภัยสาธารณะ และบริการประชาชน
ภายในขอบเขตเหล่านั้น มหาวิทยาลัยคาเปลลามีสาขาบัณฑิตและความชำนาญเฉพาะทาง 145 สาขา รวมถึงหลักสูตรประกาศนียบัตร 22 หลักสูตร กับกว่า 1,690 หลักสูตรออนไลน์ มีนักเรียนลงทะเบียนเรียนกว่า 36,000 คนจากทั้ง 50 รัฐ กับประเทศอื่นอีก 61 ประเทศ คิดเป็น 31 เปอร์เซ็นต์ที่เข้าเรียนในหลักสูตรระดับปริญญาเอก, 42 เปอร์เซ็นต์เข้าเรียนในระดับปริญญาโท และ 25 เปอร์เซ็นต์เข้าเรียนในระดับปริญญาตรี คณาจารย์ 1,523 ท่านมี 86 เปอร์เซ็นต์ที่มีคุณวุฒิในระดับปริญญาเอก โดยคณาจารย์ของมหาวิทยาลัยอาศัยอยู่ใน 48 รัฐ กับอีก 8 ประเทศ
ปลานางอ้าว
ปลานางอ้าว หรือ ปลาน้ำหมึก เป็นสกุลของปลาน้ำจืดขนาดเล็กสกุลหนึ่ง ใช้ชื่อสกุลว่า "Opsarius" (/ออพ-ซา-เรียส/) จัดอยู่ในวงศ์ปลาตะเพียน (Cyprinidae)
เดิมทีปลาในสกุลนี้ ฮิว แมคคอร์มิค สมิธ ได้รวมให้อยู่ในสกุล "Barilius" และได้ทำการอนุกรมวิธานไว้ด้วยกัน 2 ชนิด แต่ต่อมา ไทสัน อาร์. โรเบิร์ตส์ ได้ทำการปรับปรุงใหม่โดยให้กลับมาใช้สกุลเช่นในปัจจุบัน ในปี ค.ศ. 1989
โดยลักษณะสำคัญของปลาในสกุลนี้ คือ บนลำตัวมีแถบสีดำขวางเรียงกันเป็นแถว เส้นข้างลำตัวโค้งใกล้กับแนวท้อง และไปสิ้นสุดที่โคนหางส่วนล่าง หนวดมีขนาดเล็กมาก และบางชนิดไม่มีหนวด
เป็นปลาขนาดเล็ก ขนาดโตเต็มที่ประมาณ 10 เซนติเมตร มีพฤติกรรมอยู่รวมกันเป็นฝูง มีความปราดเปรียวว่องไวมาก อาศัยอยู่ตามลำธารน้ำตกในป่าดิบชื้น กินแมลงน้ำและสัตว์น้ำต่าง ๆ เป็นอาหาร ไข่มีเส้นผ่าศูนย์กลางราว 2.8-2.9 เซนติเมตร มีสีเหลืองหรือเขียวอมเทา มีทั้งแบบลอยและแบบจมและกึ่งจมกึ่งลอย
ปัจจุบัน พบแล้ว 3 ชนิด มีอยู่ 2 ชนิดที่พบบ่อยและนิยมเลี้ยงเป็นปลาสวยงาม ได้แก่ "O. koratensis" และ "O. pulchellus"
รายชื่อศิลปินของเจวายพีเอนเตอร์เทนเมนต์
นี่เป็นบทความของ ค่าย เจวายพีเอนเตอร์เทนเมนต์
เจวายพีเนชั่น
JYP Nation เป็นชื่อโครงการที่ใช้โดย JYP Entertainment สำหรับการทำงานรวบรวมคล้ายกับ ,เอสเอ็มทาวน์ และ วายจีแฟมิลี่อดีตสมาชิก
วอลเลย์บอลหญิงในโอลิมปิกฤดูร้อน 1992
วอลเลย์บอลหญิงในโอลิมปิกฤดูร้อน 1992 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 8 นับตั้งแต่ปี ค.ศ. 1964 จัดการแข่งขันระหว่างวันที่ 29 กรกฎาคม ถึง 8 สิงหาคม 1992 โดยวอลเลย์บอลหญิงทีมชาติคิวบา สามารถคว้าเหรียญทองไปครองได้เป็นสมัยแรก
"* ผ่านการคัดเลือกในฐานะแชมป์วอลเลย์บอลหญิงในโอลิมปิกฤดูร้อน 1988 แต่ด้วยเนื่องจากสงครามภายในประเทศ จึงปรับเปลี่ยนชื่อจากสหภาพโซเวียต เป็น ทีมรวมเฉพาะกิจ"
"**ในการแข่งขันครั้งนี้ได้มีการเชิญทีมจากแอฟริกาเข้าร่วมแข่งขัน แต่ไม่มีทีมใดสนใจเข้าแข่งขัน ทำให้ต้องจัดรายการคัดเลือกระดับโลก แล้วนำแชมป์มาแข่งขันซึ่งได้แก่
วอลเลย์บอลหญิงในโอลิมปิกฤดูร้อน 1988
วอลเลย์บอลหญิงในโอลิมปิกฤดูร้อน 1988 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 7 นับตั้งแต่ปี ค.ศ. 1964 จัดการแข่งขันระหว่างวันที่ 20 ถึง 29 กันยายน 1998 โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 4
"* ผ่านการคัดเลือกในฐานะรองแชมป์วอลเลย์บอลหญิงชิงแชมป์โลก 1986 แต่เนื่องจากสงครามระหว่างเกาหลีเหนือ และเกาหลีใต้ ทำให้คิวบาได้เลือกอยู่ฝั่งเกาหลีเหนือ ทำให้ไม่สามารถเข้าแข่งขันได้ภายในเกาหลีใต้ และถูกแทนที่โดย "
"** ผ่านการคัดเลือกในฐานะรองแชมป์วอลเลย์บอลหญิงชิงแชมป์เอเชีย 1987 เนื่องจาก ผ่านการคัดเลือกในฐานะแชมป์โอลิมปิกครั้งที่แล้ว
"*** ในการแข่งขันครั้งนี้ ได้มีการเชิญทีมจากแอฟริกา ให้เข้าแข่งขัน แต่ไม่มีทีมใดสนใจเข้าแข่งขัน จึงต้องจัดการแข่งขันรายการระดับโลกที่อิตาลี โดยคัดเอาแชมป์เข้ามาแข่งขัน
ซึ่งได้แก่
วอลเลย์บอลหญิงในโอลิมปิกฤดูร้อน 1984
วอลเลย์บอลหญิงในโอลิมปิกฤดูร้อน 1984 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 6 นับตั้งแต่ปี ค.ศ. 1964 จัดการแข่งขันระหว่างวันที่ 20 กรกฎาคม ถึง 9 สิงหาคม 1984 โดยวอลเลย์บอลหญิงทีมชาติจีน สามารถคว้าเหรียญทองไปครองได้เป็นสมัยแรก
"* , , ขอถอนตัว เนื่องจากการสู้รบสงคราม แทนที่ด้วย , and ."
"** ในการแข่งขันครั้งนี้ ได้มีการเชิญทีมจากแอฟริกาเข้าร่วมการแข่งขัน แต่ไม่มีทีมใดสนใจเข้าร่วมการแข่งขัน จึงเชิญ เข้าร่วมแข่งขันแทนในฐานะทีมรับเชิญ
ข้าวฟ่าง
ข้าวฟ่าง, ข้าวฟ่างหางช้าง หรือ ข้าวฟ่างสมุทรโคดม () เป็นพืชปลูกในสกุลข้าวฟ่างและมีชื่อสามัญว่า sorghum เป็นพืชในวงศ์หญ้า อายุปีเดียว ต้นเดี่ยวหรือแตกกอที่โคน มีรากพิเศษเป็นรากฝอย ต้นตั้ง แห้งหรือฉ่ำน้ำ จืดหรือหวาน ส่วนกลางลำต้นมีลักษณะคล้ายฟองน้ำ มีช่วงว่างในส่วนพิธ ใบเรียงสลับ กาบล้อมลำต้นโดยส่วนของกาบซ้อนเหลื่อมกัน มีไขนวลปกคลุม ลิ้นใบสั้น มีขนปกคลุมตามขอบด้านบน มีปากใบทั้งสองด้าน ดอกช่อ ผลแบบธัญพืชกลมหรือปลายมน แหลม ใช้เป็นอาหารทั้งมนุษย์และสัตว์ และใช้เป็นพืชเชื้อเพลิง ข้าวฟ่างหวานเป็นสายพันธุ์ที่ใช้ปลูกเพื่อผลิตน้ำตาลและเอทานอล ต้นสูงกว่าพันธุ์กินเมล็ด
ข้าวฟ่างเป็นพืชที่มีความหลากหลายมาก แบ่งเป็น 5 กลุ่มพันธุ์คือ
คาดว่าข้าวฟ่างมีถิ่นกำเนิดในเอธิโอเปีย จากนั้นแพร่กระจายไปตามเส้นทางการค้าหรือการเดินเรือ เป็นพืชอาหารที่สำคัญในแอฟริกาและเอเชีย และเป็นพืชอาหารสัตว์ที่สำคัญในสหรัฐและออสเตรเลีย ปรุงได้ทั้งโดยการค่วและต้ม ใช้ทำโจ๊ก อบขนมปัง หรือผลิตเบียร์ โดยใช้เมล็ดข้าวฟ่างไปเพาะให้งอก ในจีนใช้เมล็ดข้าวฟ่างผลิตเครื่องดื่มที่มีแอลกอฮอล์และน้ำส้มสายชู ต้นข้าวฟ่างใช้เป็นวัสดุก่อสร้าง เชื้อเพลิงและอาหารสัตว์ ลำต้นของข้าวฟ่างหวานใช้เป็นอาหารสัตว์และผลิตน้ำตาล
เมล็ดข้าวฟ่างมีแทนนินซึ่งทำให้โปรตีนในข้าวฟ่างย่อยได้น้อย โปรตีนในข้าวฟ่างส่วนใหญ่เป็นโพร์ลามีนที่ไม่มีคุณค่าทางอาหาร โปรตีนที่มีประโยชน์มีเพียง 8-9% ขาดกรดอะมิโน 3 ชนิดคือ ไลซีน เมทไทโอนีน และทรีโอนีน ลำต้นของข้าวฟ่างมีสารกลุ่มคูร์รินซึ่งจะสลายตัวได้เป็นกรดไฮโดรไซยานิก ที่เป็นอันตรายต่อสัตว์ สารนี้มีมากในใบอ่อนและหน่อ และต้นที่พบปัญหาแล้งจัด ต้นที่อายุมากขึ้น กรดไฮโดรไซยานิกจะลดลง เมื่อเป็นหญ้าแห้งหรือหญ้าหมัก สารนี้จะสลายตัวไป
นิรมิต
นิรมิต นวนิยายไทยแนวจินตนิมิตและชีวิต จากบทประพันธ์ของแก้วเก้า ได้รับรางวัลดีเด่นประเภทนวนิยายจากคณะกรรมการพัฒนาหนังสือแห่งชาติ ประจำปีพ.ศ. 2539 ถูกนำสร้างเป็นละครโทรทัศน์ครั้งแรกทางสถานีโทรทัศน์สีกองทัพบกช่อง 7 ผลิตโดยบริษัท ดาราวิดีโอ จำกัด เขียนบทโทรทัศน์โดยศัลยา กำกับการแสดงโดยสยาม สังวริบุตร เป็นการพลิกบทบาททางการแสดงครั้งสำคัญของธงไชย แมคอินไตย ประกบคู่กับอารียา สิริโสภา นางสาวไทยปี พ.ศ. 2537 ร่วมด้วยทรงสิทธิ์ รุ่งนพคุณศรี, มยุริญ ผ่องผุดพันธ์ และนักแสดงมากฝีมืออีกคับคั่ง
นิรมิต เป็นเรื่องราวของภูวงกับจินตนาการของเขา ที่สร้างขึ้นเพื่อทดแทนความต่างในชีวิตซึ่งตนไม่มี ด้วยอำนาจพิเศษที่เขาทำให้ภาพวาดจินตนาการเป็นตัวเป็นตนขึ้นมาได้ แต่แล้วกลับควบคุมมันไม่ได้ และมันกลับก้าวเข้ามาหาเขาเพื่อที่จะทำลายเขาลงเสียเอง ภูวง เป็นผู้สร้างมนุษย์ 2 คนนี้ขึ้นมา โดยใช้ความสามารถในการวาดรูปของเขาเพื่อสร้าง ภังคี ให้เป็นตัวแทนของเขา ทำในสิ่งที่เขาทำไม่ได้ เป็นไม่ได้ ภูวงสร้างภังคีขึ้นมาจากความโกรธแค้นของเขา จึงทำให้ภังคีมีแต่ความชั่วร้าย เป็นปีศาจร้ายที่ไม่มีชีวิตจิตใจ มีแต่ทำลาย ไม่มีชีวิตจิตใจ มีแต่ความโหดร้าย ทารุณ ภูวงจึงเกิดสำนึกผิดคิดสร้างอีกคนนึงขึ้นมาเพื่อปราบภังคี แต่ครั้งนี้ภูวงได้สร้างจากความรัก ความดี ใสสะอาด บริสุทธิ์ ทำให้เกิดเป็น ไทวัน
วอลเลย์บอลหญิงในโอลิมปิกฤดูร้อน 1980
วอลเลย์บอลหญิงในโอลิมปิกฤดูร้อน 1980 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 5 นับตั้งแต่ปี ค.ศ. 1964 จัดการแข่งขันระหว่างวันที่ 21 ถึง 29 กรกฎาคม 1980 โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 3
โครงการแก้ไขปัญหาความยากจน
โครงการแก้ไขปัญหาความยาจน หรือชื่อย่อว่า กข.คจ. เป็นโครงการแก้ไขปัญหาความยากจนของประชาชนชาวชนบทในประเทศไทย เริ่มต้นดำเนินการในปี พ.ศ. 2536 โดยมติคณะรัฐมนตรีของนายชวน หลีกภัย
รัฐบาลนายชวน หลีกภัย ได้มีมติคณะรัฐมนตรี เมื่อวันที่ 1 สิงหาคม พ.ศ. 2536 เห็นชอบให้กระทรวงมหาดไทย ดำเนินโครงการ กข.คจ. ระยะที่ 1 ระหว่างปี พ.ศ. 2536-2539 และขยายถึงปี พ.ศ. 2540 และมีมติคณะรัฐมนตรีอีกครั้งเมื่อวันที่ 17 มิถุนายน พ.ศ. 2540 ให้กระทรวงมหาดไทย ขยายผลโครงการดังกล่าวครอบคลุมทุกหมู่บ้านทั่วประเทศไทย
โครงการ กข.คจ. เป็นโครงการที่สนับสนุนเงินทุนในระดับหมู่บ้านสำหรับครัวเรือนเป้าหมายยืมไปประกอบ อาชีพ โดยไม่มีดอกเบี้ย และมอบอำนาจให้คณะกรรมการกองทุน กข.คจ.ประจำหมู่บ้าน รับผิดชอบบริหารจัดการเงินทุนของหมู่บ้าน
นางชฎา
นางชฎา เป็นละครโทรทัศน์ไทยที่สร้างขึ้นจากบทประพันธ์ของ ภาคินัย (ภาคินัย กสิรักษ์) ดัดแปลงเป็นบทโทรทัศน์โดย สวิตตา นำแสดงโดย กันต์ กันตถาวร,ดาวิกา โฮร์เน่,อัทธนียา เอี่ยมวสันต์,ประชากร ปิยะสกุลแก้ว,ทองภูมิ สิริพิพัฒน์,ปรียาดา สิทธาไชย,ญาณิกา ทองประยูร,จักรพันธ์ วงศ์คณิต และนักแสดงมากฝีมืออีกมากมาย กำกับการแสดงโดย มะตูม-ปรีดาภรณ์ บัวตูม และได้ กฤษฎา เตชะนิโลบล มาทำหน้าที่เป็นผู้ช่วยผู้กำกับการแสดง (เนื่องจากมีปัญหาทางสุขภาพจึงทำหน้าที่เป็นผู้ช่วยผู้กำกับแทน) สร้างโดย บริษัท โพลีพลัส เอ็นเตอร์เทนเม้นท์ จำกัด อำนวยการผลิตโดย อรพรรณ วัชรพล ลงเสียงประกอบโดย ห้องเสียงประเสริฐ เริ่มตอนแรกวันที่ 25 มีนาคม พ.ศ. 2558 และจบวันที่ 20 พฤษภาคม พ.ศ. 2558 ออกอากาศทุกวันพุธ-พฤหัสบดี เวลา 20.20 น. - 22.30 น. ทางสถานีโทรทัศน์สีกองทัพบกช่อง 7 ภายหลังได้มีการนำละครเรื่องนี้มาออกอากาศซ้ำอีกครั้งในปี พ.ศ. 2559 โดยออกอากาศในเวลา 14.00 - 16.00 ทุกวันจันทร์-ศุกร์ เริ่มตอนแรกตั้งแต่วันที่ 24 มีนาคม พ.ศ. 2559 เป็นต้นไป
"นางชฎา" เป็นละครที่มีเรตติ้งเฉลี่ยสูงสุดในปี 2558 มีเรตติ้งเฉลี่ยทุกตอน ที่ 11.465 ถือเป็นละครที่มีเรตติ้งสูงสุดอันดับ 3 รองจาก "บุพเพสันนิวาส" และ "นาคี"นับตั้งแต่มีทีวีดิจิตัล
รถไฟรางเบาแดลลัส
รถไฟรางเบาแดลลัส เป็นระบบรถไฟฟ้าในเมืองแดลลัส รัฐเทกซัส สหรัฐอเมริกา มีระยะทางรวม มีจำนวน 4 เส้นทาง ทำให้เป็นระบบรถไฟฟ้ารางเบาที่ยาวที่สุดในสหรัฐอเมริกา จำนวนผู้โดยสาร 95,400 คนต่อวัน มีรถไฟฟ้าทั้งสิ้น 163 คัน ผลิตโดย Kinki Sharyo ซึ่งกำลังจะปรับปรุงให้สามารถจุคนได้มากกว่านี้
เส้นทางในปัจจุบัน:
ปลาบู่น้ำตกเชียงใหม่
ปลาบู่น้ำตกเชียงใหม่ (; ; คำอ่าน /ไร-โน-โก-บิ-อัส-เชียง-ใหม่-เอ็น-ซิส/) ปลาน้ำจืดขนาดเล็กชนิดหนึ่ง ในวงศ์ปลาบู่ (Gobiidae)
ลำตัวทรงกระบอก แก้มมีจุดประคล้ายพริกไทยป่นสีคล้ำ ลำตัวสีน้ำตาลแดงและมีลายประสีคล้ำ ครีบหลังอันแรกมีลายแต้มสีดำบนลายสีอิฐ ครีบอื่นใส มีประสีอิฐหรือคล้ำ ครีบก้นสีเหลืองและขอบสีดำ อาศัยอยู่ในลำธารที่ตื้นและน้ำเชี่ยวปานกลาง มีกรวดหินและพื้นทราย อาหารได้แก่ แมลงน้ำขนาดเล็กและลูกปลาขนาดเล็ก
มีความยาวประมาณ 4-5 เซนติเมตร จัดเป็นปลาเฉพาะถิ่นที่พบได้เฉพาะในลำธารน้ำไหลเชี่ยวบริเวณที่เป็นน้ำตกหรือป่าดิบในพื้นที่ของจังหวัดเชียงใหม่ ในประเทศไทยเท่านั้น
มีพฤติกรรมวางไข่ติดไว้กับผนังของก้อนหินในลำธารที่อยู่อาศัย ปลาตัวผู้จะทำหน้าที่คอยปกป้องดูแลไข่
นิยมเลี้ยงเป็นปลาสวยงาม
หย่งหลิน
ชิ่งชินหวัง พระนามเดิมหย่งหลิน (17 มิถุนายน ค.ศ.1766 - 25 เมษายน ค.ศ.1820) เป็นพระราชโอรสพระองค์ที่ 17 ในจักรพรรดิเฉียนหลงกับจักรพรรดินีเซี่ยวอี๋ฉุน และยังเป็นพระอนุชาร่วมพระราชมารดาในจักรพรรดิเจียชิ่ง ปีเฉียนหลงที่ 54 (ค.ศ.1789) หย่งหลินได้รับแต่งตั้งเป็นเป้ยเล่อ (貝勒) จากการช่วยจักรพรรดิเจียชิ่งบริหารราชการแผ่นดินจึงได้รับแต่งตั้งเป็นชิ่งจวิ้นหวัง (慶郡王) ในปีเจียชิ่งที่ 4 (ค.ศ. 1799) สุดท้ายในปีเจียชิ่งที่ 25 (ค.ศ. 1820) หย่งหลินได้รับการแต่งตั้งเป็นชิ่งซีชินหวัง (慶僖親王) แต่ก็สิ้นพระชนม์ในปีเดียวกัน
ปีกวางสูที่ 24 เชื้อสายของเจ้าชายหย่งหลินได้รับสถาปนาเป็นชั้นอ๋องพระมาลาเหล็กและได้ถือให้เจ้าชายหย่งหลินเป็นอ๋องพระมาลาเหล็กสายเหอซั่วชิ่งชินหวังพระองค์แรก
นางร้ายซัมเมอร์
นางร้ายซัมเมอร์ (ชื่อภาษาอังกฤษ : The Lady Summer) เป็นละครโทรทัศน์ไทย แนว โรแมนติก-คอมเมดี นำแสดงโดย ธีรเดช เมธาวรายุทธ, เอกพงศ์ จงเกษกรณ์, พัชรินทร์ จัดกระบวนพล และนักแสดงชั้นนำอีกมากมาย เริ่มออกอากาศตอนแรกวันที่ 24 กุมภาพันธ์ พ.ศ. 2557–21 มีนาคม พ.ศ. 2557 ทุกวันจันทร์ - ศุกร์ เวลา 18.30 - 19.45 น. ต่อจากละครเรื่องหัวใจใกล้รุ่ง ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท มาสเตอร์ วัน วิดีโอ โปรดักชั่น จำกัด โดยผู้จัด ทาริกา ธิดาทิตย์ - นิธิภัทร์ เอื้อวัฒนสกุล จากบทประพันธ์ของ วัตตรา บทโทรทัศน์โดย ศักดิ์ชาย กำกับการแสดงโดย ชนะ คราประยูร
รถไฟใต้ดินชัยปุระ
รถไฟใต้ดินชัยปุระ () เป็นเส้นทางรถไฟฟ้าในเมืองชัยปุระ รัฐราชสถาน ประเทศอินเดีย เริ่มต้นการก่อสร้างในวันที่ 13 พฤศจิกายน ค.ศ. 2010 และเปิดให้บริการเมื่อวันที่ 3 มิถุนายน ค.ศ. 2015
ในเดือนธันวาคม ค.ศ. 2011 บริษัท BEML ชนะการประกวดราคารถไฟฟ้า โดยจะจัดหารถไฟฟ้า 4 คันต่อขบวน รวม 10 ขบวน ในอนาคตอาจมีการวางแผนเพิ่มเป็น 6 คันต่อขบวน โดยลักษณะรถไฟฟ้ามีความคล้ายคลึงกับรถไฟใต้ดินเดลี สายสีม่วง และสายสีเขียว
อี จ็อง-ชิน
อี จอง-ชิน(이정신, เกิด 15 กันยายน 2534) เป็น นักร้อง นักดนตรี นายแบบ ชาวเกาหลีใต้ หรือชื่อที่ใช้ในการแสดงว่า จ็องชิน รู้จักในสถานะสมาชิกวง CNBLUE
อี จอง-ชิน เกิดวันที่ 15 กันยายน 2534 ในเมืองโกยัง โซล จ็องชินเรียนจบจากโรงเรียนมัธยมในเมืองโกยัง
เขาได้รับการฝึกฝนมาก่อนกับ เอฟเอ็นที ในปี 2009 เขาได้เข้าวง CNBLUE แทนคว็อน กวัง-จิน นอกจากนี้เขายังทำหน้าที่เป็นมือเบส ร้อง แร็ปสำรองอีกด้วย
ลีจองชินเป็นสมาชิกที่อายุน้อยที่สุดของวง CNBLUE และส่วนสูง 188.3 ซม.
ในปี 2010 จ็องชินได้รับโอกาสในการเดินแบบของงาน "2010 โซลคอลเลกชัน" โดยนักออกแบบ ซ็อง ฮเย-บัง
ในปี 2011 จ็องชินได้รับโอกาสในการเดินแบบของงาน Seoul's Fashion Walk showของนักออกแบบ ซง จิน-โฮ
ในปี 2012 จ็องชินได้รับโอกาสในกาสในการเดินแฟนชั่นในงานสิงค์โปร์แฟนชั่นวีคแต่ไม่สามารถไปได้เพราะมีตารางงานอันแสนยุ่งเขาก็ได้มีโอกาสในถ่ายนิตยสาร Cosmopolitan Magazine's ประจำเดือนพฤษภาคม เป็นนายแบบร่วมกับ ซเว จุน-ย็อง และในการถ่ายนิตยสารสิ่งนี้ทำให้จ็องชินเปลี่ยนภาพลักษณ์ไปอีกคนหนึ่งเลย และเขาได้ถ่ายนิตยสารอีกฉบับหนึ่งประจำเดือนมิถุนายน
รถไฟใต้ดินมุมไบ
รถไฟใต้ดินมุมไบ เป็นระบบรถไฟฟ้าในนครมุมไบ รัฐมหาราษฏระ ประเทศอินเดีย เพื่อลดปัญหาการจราจร เปิดให้บริการวันที่ 8 มิถุนายน ค.ศ. 2014 คาดว่าจะสร้างเสร็จทั้งหมดภายในปี ค.ศ. 2021
เดนเจอรัส (เพลงไมเคิล แจ็กสัน)
เดนเจอรัส () เป็นเพลงแนวอาร์แอนด์บี, แดนซ์ป็อป, นิวแจ็กสวิง โดยนักร้องชาวอเมริกัน ไมเคิล แจ็กสัน เพลงนี้ปรากฏในรายการเพลงที่สิบสี่และสุดท้ายในสตูดิโออัลบั้มเดี่ยวของแจ็คสันในชื่อเดียวกัน วางจำหน่ายในเดือนพฤศจิกายน ค.ศ. 1991 แต่งโดย ไมเคิล แจ็กสัน ,บิลลี บอทททริลล์ และเท็ดดี ไรลีย์ เพลงที่ได้รับการวางแผนเป็นหนึ่งในสิบจากอัลบั้มกำหนดไว้สำหรับการเปิดตัวในเดือนมกราคม ค.ศ. 1994 แต่แผนเหล่านี้ถูกยกเลิกเนื่องจากข้อกล่าวหาการล่วงละเมิดทางเพศเด็กที่ถูกทำโดยแจ็คสันในเดือนสิงหาคม ค.ศ. 1993
รถโดยสารประจำทางไฟฟ้า
รถโดยสารประจำทางไฟฟ้า () เป็นระบบขนส่งมวลชนประเภทรถโดยสารประจำทาง ที่รับกระแสไฟฟ้าจากลวดเหนือหัวเช่นเดียวกันกับรถรางหรือรถไฟฟ้าใต้ดิน มักพบตามแถบทวีปยุโรป โดยเฉพาะอดีตประเทศของสหภาพโซเวียต
สำนักขนส่งมหานครโตเกียว
สำนักขนส่งมหานครโตเกียว (東京都交通局 "โทเกียว-โตะ โคซือ-เคียวกุ") หรือรู้จักกันในชื่อ รถไฟใต้ดินโทเอ (都営地下 "โทเอ ชิกะเตะสึ") ชื่อเดิมคือ การขนส่งเทโตะ ดำเนินการก่อสร้างโดยองค์การบริหารส่วนมหานครโตเกียว เป็นระบบรถไฟฟ้าที่ดำเนินการควบคู่กับรถไฟใต้ดินโตเกียว
คบเพลิง
คบเพลิง หรือ คบไฟ () เป็นอุปกรณ์ให้แสงสว่างชนิดหนึ่ง
แบบดั้งเดิมจะทำจากท่อนไม้ที่ปลายด้านหนึ่งพันด้วยผ้าชุบน้ำมันดินหรือสารติดไฟอื่นๆ
เมื่อนำมาให้แสงสว่างในอาคาร เช่น ปราสาท หรือสุสาน จะติดตั้งไว้บนเชิงแขวนผนัง
ปัจจุบันคบเพลิงไม่ได้ใช้ในการให้แสงสว่างเพียงอย่างเดียว แต่จะใช้เป็นสัญลักษณ์ในงานพิธี (เช่น งานกีฬา)
หรือเป็นส่วนหนึ่งของการละเล่นต่างๆ ด้วย
หม่อมเจ้าสมรศรีโสภา เทวกุล
หม่อมเจ้าสมรศรีโสภา เทวกุล (19 เมษายน พ.ศ. 2444 -5 มิถุนายน พ.ศ. 2539) เป็นพระธิดาในสมเด็จพระเจ้าบรมวงศ์เธอ พระองค์เจ้าเทวัญอุไทยวงศ์ กรมพระยาเทวะวงศ์วโรปการ ต้นราชสกุลเทวกุล อดีตเสนาบดีกระทรวงต่างประเทศ ประสูติแต่ หม่อมพุก เทวกุล ณ อยุธยา เมื่อวันศุกร์ที่ 19 เมษายน พ.ศ. 2444
ท่านหญิงทรงศึกษาที่โรงเรียนราชินี สำเร็จชั้นสูงสุดของโรงเรียนเมื่อวันที่ 15 พฤษภาคม พ.ศ. 2463 ทรงเป็นตัวอย่าง นักเรียนที่ประพฤติดีที่สุดของโรงเรียน ได้รับรางวัลเหรียญ สผ. ประดับเพชร จากสมเด็จพระศรีพัชรินทราบรมราชินีนาถ พระบรมราชชนนีพันปีหลวง นอกจากนี้ยังทรงเป็นนักเรียนที่เรียนดีเยี่ยม คือสอบได้ที่หนึ่งตลอด ทรงได้นั่งเรียน "โต๊ะทอง" ซึ่งเป็นโต๊ะประจำตำแหน่งที่หนึ่งเสมอมา
เมื่อทรงสำเร็จการศึกษาแล้วได้ทรงเป็นครูที่โรงเรียนราชินีแล้ว จึงได้มาทรงดำรงตำแหน่งผู้ช่วยอาจารย์ใหญ่ ผู้ช่วยผู้จัดการโรงเรียนราชินีบนถึง พ.ศ. 2512 เมื่อท่านอาจารย์หม่อมเจ้าวงศ์ทิพย์สุดา เทวกุล สิ้นชีพิตักษัย ท่านหญิงทรงได้รับแต่งตั้งจากราชินีมูลนิธิ ให้ดำรงตำแหน่งกรรมการราชินีมูลนิธิ ต่อมาทรงเป็นรองประธานกรรมการราชินีมูลนิธิ และผู้จัดการโรงเรียนราชินีบนเรื่อยมาจนประชวร จึงหยุดทรงงาน เมื่อวันที่ 27 สิงหาคม 2536 และประทับพักผ่อนที่วังทิพยเวสม์ จนสิ้นชีพิตักษัยเมื่อวันที่ 5 มิถุนายน พ.ศ. 2539 สิริรวมพระชนมายุ 95 พรรษา 1 เดือน 16 วัน
เวฟ
เวฟ () อาจหมายถึง
คลี่ บุนนาค
เจ้าคุณคลี่ ("ไม่ปรากฏ" - 29 พฤษภาคม พ.ศ. 2449) เป็นธิดาของสมเด็จเจ้าพระยาบรมมหาพิไชยญาติ (ทัต บุนนาค) ท่านผู้หญิงน้อย บุนนาค
เจ้าคุณคลี่ เกิดในรัชสมัยพระบาทสมเด็จพระนั่งเกล้าเจ้าอยู่หัวในปีใดไม่ปรากฏ เป็นธิดาของสมเด็จเจ้าพระยาบรมมหาพิไชยญาติ (ทัต บุนนาค) ที่เกิดแต่ท่านผู้หญิงน้อย ในรัชสมัยพระบาทสมเด็จพระจอมเกล้าเจ้าอยู่หัว บิดาได้นำตัวมาถวายเป็นข้าหลวงในพระบรมมหาราชวัง เจ้าคุณคลี่ได้ทำหน้าที่ถวายงานรับใช้อย่างเต็มความสามารถจนเป็นที่เคารพของชาววัง ต่อมาในสมัยรัชกาลที่ 5 ได้รับพระราชทานเครื่องราชอิสริยาภรณ์จุลจอมเกล้าชั้น"ทุติยจุลจอมเกล้าวิเศษ" นับเป็นสามัญชนคนแรกที่มิได้เป็นเจ้าจอม ที่ได้รับพระราชทานเครื่องราชอิสริยาภรณ์นี้
ตามธรรมเนียมผู้ที่ได้รับพระราชทานทุติยจุลจอมเกล้าวิเศษนั้นจะต้องออกคำนำหน้านามว่า "ท่านผู้หญิง" แต่เนื่องจากคุณคลี่มิได้สมรส ชาววังจึงออกนามท่านว่า "เจ้าคุณคลี่"
เมื่อเข้าสู่ช่วงปัจฉิมวัย เจ้าคุณคลี่ได้กราบบังคมทูลลาออกจากราชการ ไปพำนักยังบ้านที่เป็นมรดกของสมเด็จเจ้าพระยาบรมมหาพิไชยญาติ (ทัต บุนนาค) ผู้เป็นบิดา
เจ้าคุณคลี่ป่วยด้วยโรคชรา ถึงแก่อสัญกรรมเมื่อวันที่ 29 พฤษภาคม พ.ศ. 2449 เวลาย่ำค่ำกับ 35 นาที สิริอายุได้ 76 ปี วันต่อมาเวลาบ่าย 5 เศษ สมเด็จพระเจ้าน้องยาเธอ เจ้าฟ้ากรมพระภาณุพันธุวงษ์วรเดช เสด็จแทนพระองค์ไปในการพระราชทานน้ำหลวงอาบศพ สมเด็จพระเจ้าลูกยาเธอ กรมขุนนครสวรรค์วรพินิต ซึ่งเป็นประธานในพิธีทรงทอดผ้าบังสุกุลถวายพระภิกษุ 10 รูป มีพระธรรมเจดีย์ (แก้ว) วัดพระเชตุพนฯ เป็นประธาน และโปรดเกล้าฯ ให้พระพิธีธรรมสวดพระอภิธรรมศพมีกำหนด 3 วัน
(ฝ่ายใน)
วาฬเพชฌฆาตแปลง
วาฬเพชฌฆาตแปลง หรือ วาฬเพชฌฆาตเทียม หรือ วาฬเพชฌฆาตดำ หรือ โลมาเพชเพาะฌฆาตแปลง (; ) สัตว์เลี้ยงลูกด้วยนมในทะเลชนิดหนึ่ง ในวงศ์โลมามหาสมุทร (Delphindae)ในขณะที่ชนิดอื่น ๆ สูญพันธุ์ไปหมดแล้ว
เป็นวาฬมีฟัน หรือโลมาขนาดใหญ่ชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Pseudorca" ที่ยังสืบเผ่าพันธุ์มาจนถึงปัจจุบัน เพาะในขณะที่ชนิดอื่น ๆ สูญพันธุ์ไปหมดแล้ว
มีลักษณะลำตัวยาวสีดำคล้ายกันมากกับวาฬนำร่องครีบสั้น ("Globicephala macrorhynchus") ต่างกันที่ลักษณะครีบหลังตั้งอยู่กึ่งกลางลำตัว (วาฬนำร่องครีบสั้นจะตั้งเยื้องมาทางส่วนหัว) และส่วนหัวไม่โหนกมากปลาวาฬนำร่องครีบสั้นสีดำทั้งตัว ส่วนท้องจะเทาจางเล็กน้อยครีบข้างโค้งหักข้อศอกเรียวยาวค่อนข้างแหลม หน้าผากกลมมนไม่มีจะงอยปาก มีจำนวนฟันทั้งหมด 7-12 คู่ ในปาก
มีขนาดโตเต็มที่ยาวถึง 6 เมตร ลูกแรกเกิดยาว 1.5-2 เมตร การตั้งท้องใช้เวลา 12-14 เดือน นอกจากนี้แล้วในธรรมชาติยังพบมีการผสมข้ามพันธุ์กับโลมาปากขวด ("Tursiops truncatus") ด้วย โดยลูกที่ได้เรียกว่า "วูลฟิน"
เป็นโลมาที่พบกระจายพันธุ์ทั่วทั้งโลก โดยมากจะอยู่รวมเป็นฝูงในทะเลใกล้ชายฝั่ง ในประเทศไทยมีรายงานพบในหลายจังหวัดทั้งในอ่าวไทยและฝั่งทะเลอันดามัน และจัดเป็นสัตว์ป่าคุ้มครองประเภทที่ 1
ดิอัลทิเมตคอลเลกชัน (อัลบั้มไมเคิล แจ็กสัน)
ดิ อัลติเมท คอลเลคชั่น () เป็นอัลบั้มในชุดกล่องโดยนักร้องชาวอเมริกัน ไมเคิล แจ็กสัน วางจำหน่ายในวันที่ 16 พฤศจิกายน ค.ศ. 2004 โดยค่ายอีพิกเรเคิดส์ และประกอบด้วยทั้ง 4 ซีดี และดีวีดีแผ่นเดียว มียอดขายมากกว่าล้านชุด พร้อมมีดีวีดี ที่ปรากฏตัวครั้งแรกของ "" ซึ่งถูกวางจำหน่ายออกมาในวันที่ 25 กรกฎาคม ค.ศ. 2005 อัลบั้มได้รับการรับรองโดย RIAA สำหรับสินค้าต่ำกว่า 1 ล้านหน่วยใน USA
เป็นเพลงที่ดึงมาจากอัลบั้มของแจ็กสันทั้ง 7 อัลบั้ม ไดแก่ "Off the Wall", "Thriller", "Bad", "Dangerous", "", "" และ "Invincible" พร้อมซิงเกิลเดมโบ และเพลงใหม่ที่ไม่เคยวางจำหน่ายมาก่อน ได้แก่ "P.Y.T. (Pretty Young Thing)", "Shake a Body", "Cheater" "In the Back", "Beautiful Girl" ,"The Way You Love Me" และ "We've Had Enough""The addition of ""Another Part of Me"" pushes the number of tracks down by one (ie. ""Someone Put Your Hand Out"" starts off Disc 4)."
หญ้าข้าวผี
หญ้าข้าวผี () เป็นพืชในสกุลข้าว มีวิวัฒนาการใกล้ชิดกับข้าว ("Oryza sativa") ขึ้นเป็นกอ ลำต้นทอดขนาน ชูยอดตั้งตรง กาบใบเกลี้ยงใบรูปแถบ ใบหยาบจับที่ขอบจะคายมือ ดอก เป็นช่อดอกแบบแยกแขนง อาหารสะสมภายในเมล็ดไม่เป็นก้อนแข้งแห้งแบบข้าว มักมีลักษณะเหลวข้น เป็นพืชที่มีถิ่นกำเนิดในอินเดีย กระจายพันธุ์ตามหนองน้ำและที่ลุ่ม เป็นวัชพืชร้ายแรงในนาข้าว เมล็ดที่เกี่ยวปนไปกับข้าว ทำให้ข้าวเน่าและขึ้นราได้ง่าย
หญ้าข้าวผีจัดเป็นวัชพืชในสหรัฐอเมริกา หญ้าข้าวผีจะขึ้นปนในแปลงปลูกข้าว และเมล็ดจะหลุดร่วงก่อนจะเกี่ยวข้าว ทำให้แพร่กระจายพันธุ์ได้ดี เมล็ดหญ้าข้าวผีที่ปนไปในข้าวสารจะถือเป็นของแปลกปลอม
สกุลข้าว
สกุลข้าว () เป็นสกุลของพืชในวงศ์ Poaceae ในเผ่า Oryzeae อยู่ในวงศ์ย่อย Bambusoideae เป็นพืชพื้นเมืองในเอเชียและออสเตรเลียเหนือ และแอฟริกา เป็นสกุลของพืชอาหารที่สำคัญ ทั้ง "Oryza sativa" และ "Oryza glaberrima" สมาชิกของสกุลนี้ขึ้นในที่น้ำขัง มีทั้งพืชฤดูเดียวและหลายฤดู
55 ปู อี
55 ปู อี () หรือมีชื่อย่อว่า 55 Cnc e เป็นดาวเคราะห์นอกระบบที่โคจรรอบดาวฤกษ์คล้ายดวงอาทิตย์ 55 ปู เอ ดาวเคราะห์ดวงนี้มีมวลประมาณ 7.8 มวลโลกและเส้นผ่าศูนย์กลางประมาณ 2 เท่าของโลก จึงถูกจัดเป็นซูเปอร์เอิร์ธดวงแรกที่ถูกค้นพบรอบดาวฤกษ์ในแถบลำดับหลัก โดยที่ถูกค้นพบก่อน กลีเซอ 876 ดี ประมาณหนึ่งปี มันใช้เวลาเพียงไม่ถึง 18 ชั่วโมงเพื่อโคจรรอบดาวฤกษ์แม่ของมัน และเป็นดาวเคราะห์วงในสุดในระบบดาวเคราะห์ของมัน 55 ปู อี ถูกค้นพบเมื่อวันที่ 30 สิงหาคม ค.ศ. 2004 ก่อนการสังเกตการณ์เพิ่มเติมและการคำนวณใหม่ในปี ค.ศ. 2010 ดาวเคราะห์ดวงนี้เคยถูกคาดการณ์ว่าใช้เวลา 2.8 วันในการโคจรรอบดาวของมัน ในเดือนตุลาคม ค.ศ. 2012 ได้มีการประกาศว่า 55 ปู อี อาจเป็นดาวเคราะห์คาร์บอน
มีเชล บาเชเล
เบโรนีกา มีเชล บาเชเล เคเรีย () เกิดเมื่อวันที่ 29 กันยายน พ.ศ. 2494 เป็นประธานาธิบดีหญิงคนแรกของประเทศชิลี โดยรับตำแหน่งครั้งแรกเดือนมีนาคม พ.ศ. 2549 และรับตำแหน่งครั้งที่ 2 เดือนมีนาคม พ.ศ. 2557 ซึ่งดำรงตำแหน่งต่อจากเซบัสเตียน ปีเญรา ประธานาธิบดีคนก่อนหน้า
พระวรวงศ์เธอ พระองค์เจ้าสิงหนาทราชดุรงค์ฤทธิ์
พระวรวงศ์เธอ พระองค์เจ้าสิงหนาทราชดุรงค์ฤทธิ์ (28 กรกฎาคม พ.ศ. 2369 - 6 มกราคม พ.ศ. 2423) (พระนามเดิม:หม่อมเจ้าสิงหนาท กุญชร) เป็นพระโอรสในพระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ พระราชนัดดาในพระบาทสมเด็จพระพุทธเลิศหล้านภาลัย
พระองค์เจ้าสิงหนาทราชดุรงค์ฤทธิ์ ประสูติเมื่อวันศุกร์ เดือน 8 แรม 9 ค่ำ ปีจอ ตรงกับวันที่ 28 กรกฎาคม พ.ศ. 2369 มีพระมารดาคือคุณหญิงแสง ธิดาของพระองค์เจ้าอัมพวัน (พระราชโอรสในสมเด็จพระเจ้ากรุงธนบุรี) มีพี่น้องร่วมพระบิดามารดาคือหม่อมเจ้าหญิงละมุล กุญชร ในรัชกาลที่ 5 ทรงได้รับโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้าสิงหนาทราชดุรงค์ฤทธิ์ เมื่อปีมะโรง พ.ศ. 2411 ได้ทรงบัญชาการกรมพระอัศวราช กรมมหรสพ สิ้นพระชนม์ในรัชกาลที่ 5 เมื่อเดือนยี่ แรม 6 ค่ำ ปีมะโรง ตรงกับวันที่ 6 มกราคม พ.ศ. 2423 สิริพระชันษาได้ 55 ปี
พระวรวงศ์เธอ พระองค์เจ้าจันทรสุเทพ
พระวรวงศ์เธอ พระองค์เจ้าจันทรสุเทพ (พระนามเดิม: หม่อมเจ้าจันทร์ ดารากร; 31 พฤษภาคม พ.ศ. 2387 - 8 สิงหาคม พ.ศ. 2454) เป็นพระโอรสในพระเจ้าบรมวงศ์เธอ กรมหมื่นศรีสุเทพ ประสูติเมื่อวันศุกร์ เดือน 7 ขึ้น 15 ค่ำ ปีมะโรง ตรงกับวันที่ 31 พฤษภาคม พ.ศ. 2387
ทรงรับราชการในกรมช่างมหาดเล็ก มีผลงานในการทำหน้าบันพระที่นั่งจักรีมหาปราสาท ซ่อมแซมพระที่นั่งจักรพรรดิพิมานและซุ้มพระแกลพระที่นั่งดุสิตมหาปราสาท และทำพระที่นั่งทรงผนวช ในวัดเบญจมบพิตรดุสิตวนารามราชวรวิหาร พระบาทสมเด็จพระจุลจอมเกล้าเจ้าอยู่หัวจึงทรงได้รับโปรดเกล้าฯ ให้เฉลิมพระยศเป็น "พระวรวงษ์เธอ พระองค์เจ้าจันทรสุเทพ" ทรงศักดินา 3,000 เมื่อปีชวด พ.ศ. 2443
พระวรวงศ์เธอ พระองค์เจ้าจันทรสุเทพ ประชวรด้วยพระโรคพระธาตุพิการ สิ้นพระชนม์ในรัชกาลที่ 6 เมื่อวันอังคารที่ 8 สิงหาคม พ.ศ. 2454 เวลา 10 ทุ่ม 40 นาที สิริพระชันษาได้ 67 ปี
พระวรวงศ์เธอ พระองค์เจ้าวัชรีวงศ์
พระวรวงศ์เธอ พระองค์เจ้าวัชรีวงศ์ (พ.ศ. 2387 - 26 กุมภาพันธ์ พ.ศ. 2444) (พระนามเดิม:หม่อมเจ้าขาว วัชรีวงศ์) เป็นพระโอรสในพระเจ้าบรมวงศ์เธอ พระองค์เจ้ากลาง กรมพระเทเวศร์วัชรินทร์ พระราชนัดดาในพระบาทสมเด็จพระพุทธเลิศหล้านภาลัย
พระองค์เจ้าวัชรีวงศ์ ประสูติเมื่อ พ.ศ. 2387 ในรัชกาลที่ 5 ทรงได้รับโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้าวัชรีวงศ์ เมื่อปีมะแม พ.ศ. 2438 ทรงรับราชการในตำแหน่งผู้พิพากษาศาลฎีกา สิ้นพระชนม์ในรัชกาลที่ 5 เมื่ออังคารที่ 26 กุมภาพันธ์ พ.ศ. 2444 พระราชทานเพลิงพระศพ ณ วัดเทพศิรินทราวาส วันที่ 26 กุมภาพันธ์ พ.ศ. 2445